
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _ Αρ. Φύλλου 226 

27 Οκτωβρίου 1999 


ΝΟΜΟΣ ΥΠ’ΑΡΙΘ. 2747 

Ρύθμιση συνταξιοδοτικών Θεμάτων προσωπικού Ε.Ρ. Τ. 

Α.Ε. και άλλες διατάξεις 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

Άρθρο 1 

Προϋποθέσεις υποχρεωτικής συνταξιοδότησης 

1. Το τακτικό προσωπικό της Ε.Ρ.Τ. Α.Ε., καθώς και το έ¬ 
κτακτο προσωπικό της με σχέση εξαρτημένης εργασίας 
αορίστου χρόνου, που υπάγεται στη συνταξιοδοτική προ¬ 
στασία του Δημοσίου ή στο ειδικό συνταξιοδοτικό καθε¬ 
στώς του Ι.Κ.Α. (ν. 3163/1955) ή στο κοινό συνταξιοδοτικό 
καθεστώς του Ι.Κ.Α. ή στο Ταμείο Συντάξεων Προσωπικού 
Εφημερίδων Αθηνών-Θεσσαλονίκης (Τ.Σ.Π.Ε.Α.Θ.), απο¬ 
χωρεί υποχρεωτικά μέχρι 31.12.2002 από την εταιρεία, 
μετά την έκδοση απλής διαπιστωτικής πράξης του Προέ¬ 
δρου της Ε.Ρ.Τ. Α.Ε. και συνταξιοδοτείται κατά περίπτω¬ 
ση, με πλήρη σύνταξη γήρατος, εφόσον συμπληρώνει τις 
παρακάτω προϋποθέσεις ορίου ηλικίας και ετών υπηρε¬ 
σίας ή χρόνου ασφάλισης: 

α. Του 53ου έτουςτης ηλικίας και εννέα χιλιάδων (9.000) 
τουλάχιστον ημερών ασφάλισης ή τριάντα (30) χρόνων α¬ 
σφάλισης για το προσωπικό, το οποίο υπάγεται στην α¬ 
σφάλιση του Ι.Κ.Α. κατά τις διατάξεις του α.ν. 1846/1951, 
όπως ισχύει κάθε φορά ή του Τ.Σ.Π.Ε.Α.Θ. 

Για όσους από τους παραπάνω ασφαλισμένους έχουν 
υπαχθεί στον Κανονισμό βαρέων και ανθυγιεινών επαγ¬ 
γελμάτων του Ι.Κ.Α. και έχουν καταβληθεί οι προβλεπόμε- 
νες πρόσθετες εισφορές, έχουν εφαρμογή οι διατάξεις 
τηςπαρ. 4 του άρθρου 10 του ν. 825/1978 (ΦΕΚ 189 Α’). 

β. Του 58ου έτουςτης ηλικίας και 30ετούς πραγματικής 
συντάξιμης υπηρεσίας, για το προσωπικό το οποίο διέπε- 
ται από τον Κώδικα Πολιτικών και Στρατιωτικών Συντάξε¬ 
ων (π.δ. 1041/1979). 


γ. Του 58ου έτους της ηλικίας και 30ετούς πραγματικής 
συντάξιμης υπηρεσίας, για το προσωπικό το οποίο ασφα¬ 
λίζεται στο Ι.Κ.Α. κατά τις διατάξεις του ν. 3163/1955 (ΦΕΚ 
71 Α’), όπως ισχύουν. 

δ. Του 60ού έτουςτης ηλικίας και τριών χιλιάδων (3.000) 
ημερών ασφάλισης ή 1 θετούς πραγματικής συντάξιμης 
υπηρεσίας ή πραγματικής ασφάλισης, για το προσωπικό 
που διέπεται από το συνταξιοδοτικό καθεστώς των ανω¬ 
τέρω περιπτώσεων α’ ή β’. 

2. α. Στην πραγματική συντάξιμη υπηρεσία ή το χρόνο 
ασφάλισης των προσώπων της προηγούμενης παραγρά¬ 
φου 1 προστίθενται μέχρι πέντε (5) έτη, τα οποία λογίζο¬ 
νται ως πραγματική συντάξιμη υπηρεσία ή ως πραγματι¬ 
κός χρόνος ασφάλισης, κατά περίπτωση, μόνο μέχρι τη 
συμπλήρωση τριάντα πέντε (35) ετών για τις περιπτώσεις 
των εδαφίων α’, β’ και γ’ της προηγούμενης παραγράφου 
και των δεκαπέντε (15) ετών ή του 65ου έτους της ηλικίας 
για την περίπτωση δ\ 

β. Ειδικά για τα πρόσωπα που υπάγονται στο συνταξιο- 
δοτικό καθεστώς του Δημοσίου ή στο ειδικό συνταξιοδο- 
τικό καθεστώς του Ι.Κ.Α. η σύνταξη που απονέμεται είναι 
ανάλογη με τη συνολική πραγματική συντάξιμη υπηρεσία, 
όπως ορίζεται στις διατάξεις της προηγούμενης και πα¬ 
ρούσας παραγράφου. 

3. Ο χρόνος που προστίθεται σύμφωνα με την προη¬ 
γούμενη παράγραφο 2 λαμβάνεται υπόψη για τη συμπλή¬ 
ρωση των προϋποθέσεων συνταξιοδότησης από το Ι.Κ.Α. 
λόγω 35ετίας (10.500 ημέρες εργασίας) κατά τις διατά¬ 
ξεις του πρώτου εδαφίου της παρ. 1 του άρθρου 10 του ν. 
825/1978 (ΦΕΚ 189 Α’), όπως αντικαταστάθηκε με το άρ¬ 
θρο 25 του ν. 2556/1997 (ΦΕΚ 270 Α’). 

4. Το προσωπικό που αναφέρεται στο άρθρο αυτό, ε¬ 
φόσον συμπληρώνει κατά τη διάρκεια ισχύος του παρό¬ 
ντος νόμου τις προβλεπόμενες από το άρθρο 31 του Γενι¬ 
κού Κανονισμού Προσωπικού (Γ.Κ.Π.) της Ε.Ρ.Τ. Α.Ε. προ¬ 
ϋποθέσεις υποχρεωτικής και αυτοδίκαιης αποχώρησής 
του πριν από τη συμπλήρωση των προϋποθέσεων του άρ¬ 
θρου αυτού, αποχωρεί υποχρεωτικά και αυτοδίκαια, σύμ¬ 
φωνα με τις διατάξεις του άρθρου 31 του Γ. Κ. Π. της Ε.Ρ.Τ. 
Α.Ε.. 

Άρθρο 2 

Προϋποθέσεις εθελούσιας συνταξιοδότησης 

1. Το προσωπικό που αναφέρεται στο πρώτο εδάφιο 
της παρ. 1 του άρθρου 1, με εξαίρεση το προσωπικό που 
ασφαλίζεται στο Τ.Σ.Π.ΕΑΘ., αποχωρεί προαιρετικά μέ¬ 
χρι 31.12.2003 από την εταιρεία συνταξιοδοτούμενο, ε¬ 
φόσον έχει τουλάχιστον πέντε (5) πλήρη έτη υπηρεσίας 
στην Ε.Ρ.Τ. Α.Ε. και συμπληρώνει μία από τις προϋποθέ¬ 
σεις συνταξιοδότησης που προβλέπονται από τη διέπου- 
σατον κάθε φορέα νομοθεσία, για τη χορήγηση πλήρους 
σύνταξης, μειωμένου του κατά περίπτωση απαιτούμενου 
ορίου ηλικίας κατά πέντε (5) έτη. 

Ειδικά για τα πρόσωπα που υπάγονται στο συνταξιοδο- 
τικό καθεστώς του Δημοσίου ή στο ειδικό συνταξιοδοτικό 
καθεστώς του Ι.Κ.Α. έχουν ανάλογη εφαρμογή τα οριζό¬ 
μενα από την περίπτωση β’ της παρ. 2 του άρθρου 1 του 
παρόντος. 

Το προσωπικό που ασφαλίζεται στο Τ.Σ.Π.Α.Ε.Θ. απο¬ 
χωρεί προαιρετικά από την Ε.Ρ.Τ. Α.Ε. και συνταξιοδοτεί- 
ται αν έχει συμπληρώσει τα παραπάνω έτη υπηρεσίας 
στην Ε.Ρ.Τ. Α.Ε. και συμπληρώνει μέχρι 31.12.2003 μία α¬ 
πό τις προϋποθέσεις συνταξιοδότησης που απαιτούνται 
από τη νομοθεσία του Ταμείου, μειωμένου ανάλογα και 
στην περίπτωση αυτή του απαιτούμενου ορίου ηλικίας 
κατά πέντε (5) έτη. 

Στις προϋποθέσεις συνταξιοδότησης αυτού του άρ¬ 
θρου δεν περιλαμβάνονται οι προϋποθέσεις που αναφέ- 
ρονται στην παρ. 1 του άρθρου 1 του παρόντος νόμου. Ει¬ 
δικά για το 2003 έχουν εφαρμογή οι διατάξεις του παρό¬ 
ντος άρθρου για την περίπτωση α’της παραγράφου 1 του 
άρθρου 1 του νόμου τούτου. 

Για τη συμπλήρωση του απαιτούμενου χρόνου ασφάλι¬ 
σης στην πραγματική συντάξιμη υπηρεσία ή του χρόνου 
ασφάλισης των προσώπων της παρούσας παραγράφου 
προστίθενται μέχρι πέντε (5) έτη, τα οποία λογίζονται ως 
πραγματική συντάξιμη υπηρεσία ή ως χρόνος ασφάλισης 
κατά περίπτωση για κάθε συνέπεια. Ο χρόνος αυτός λαμ- 
βάνεται υπόψη μόνο για τη θεμελίωση του συνταξιοδοτι- 
κού δικαιώματος και τον υπολογισμό του ποσού της σύ¬ 
νταξης. 

Το όριο ηλικίας σε καμία περίπτωση δεν μπορεί να είναι 
μικρότερο του 50ού έτους. 

Οι διατάξεις του τελευταίου εδαφίου της παρ. 2α του 
άρθρου 1 του νόμου αυτού έχουν ανάλογη εφαρμογή για 
το προσωπικό του παρόντος άρθρου. 

2. Οι υπάλληλοι της Ε.Ρ.Τ. Α.Ε., που επιθυμούν να απο¬ 
χωρήσουν από την υπηρεσία τους με τις διατάξεις του πα¬ 
ρόντος άρθρου υποβάλλουν στη Διεύθυνση Διοικητικού 
της Εταιρείας έγγραφη δήλωση αποχώρησης. 

Η παραπάνω δήλωση υποβάλλεται είτε εντός διμήνου 
από την έναρξη ισχύος του παρόντος νόμου είτε εντός 
του πρώτου διμήνου κάθε έτους μέχρι την 31η Δεκεμβρί¬ 
ου του 2003. Σε κάθε περίπτωση συνταξιοδοτούνται ε¬ 
ντός του έτους υποβολής της δήλωσης οικειοθελούς α¬ 
ποχώρησης. Η δήλωση αυτή μπορεί να ανακληθεί εγγρά- 
φως από τον υπάλληλο ένα (1) μήνα πριν από την 
ημερομηνία αποχώρησης, χωρίς η ανάκληση αυτή να στε¬ 
ρεί τον υπάλληλο του δικαιώματος υποβολής της δήλω¬ 
σης στα επόμενα έτη ισχύος του παρόντος νόμου. 

3. Η έγγραφη απόρριψη από τον ασφαλιστικό οργανι¬ 
σμό ή το Δημόσιο της αίτησης για συνταξιοδότηση του υ¬ 


παλλήλου που αποχώρησε από την Ε.Ρ.Τ. Α.Ε. υποχρεω¬ 
τικούς ή εθελουσίως, σύμφωνα με τις διατάξεις του παρό¬ 
ντος νόμου, παρέχει στον υπάλληλο τη δυνατότητα επα¬ 
νόδου στην υπηρεσία της Ε.Ρ.Τ. Α.Ε.. 

Η επάνοδος είναι υποχρεωτική για την Ε.Ρ.Τ. Α.Ε. και 
συντελείται εντός δέκα (10) ημερών από την υποβολή της 
σχετικής αίτησης, πραγματοποιείται δε στον αυτό βαθμό, 
μισθό και θέση που κατείχε ο υπάλληλος κατά την απο¬ 
χώρηση. Η επάνοδος γίνεται σε προσωποπαγείς θέσεις 
που συνιστώνται με τον παρόντα νόμο και καταργούνται 
με την καθ’ οιονδήποτε τρόπο αποχώρηση του υπαλλή¬ 
λου. 

Άρθρο 3 

Διαδοχική ασφάλιση 

Για τη συμπλήρωση των χρονικών προϋποθέσεων των 
προηγούμενων άρθρων συνυπολογίζεται υποχρεωτικά 
και ο χρόνος ασφάλισης που διανύθηκε σε άλλους φορείς 
κύριας ασφάλισης, εφαρμοζομένων αναλόγως των περί 
διαδοχικής ασφάλισης διατάξεων όπως και όπου αυτές ι¬ 
σχύουν κάθε φορά. Σε περίπτωση εφαρμογής των διατά- 
ξεωντου ν.δ. 4202/1961, όπως τροποποιήθηκε και ισχύει, 
όταν συντρέχει συμμετοχή των άλλων φορέων, αυτοί επι¬ 
βαρύνονται με το ποσό της σύνταξης που τους αναλογεί, 
συγχρόνως με τον απονέμοντα τη σύνταξη οργανισμό, ο 
οποίος καταβάλλει ταυτόχρονα το άθροισμα των συντά¬ 
ξεων, μη εφαρμοζομένων στην προκειμένη περίπτωση 
των διατάξεων του άρθρου 69 του ν. 2084/1992 (ΦΕΚ 165 
Α’). 

Άρθρο 4 

Επικουρική σύνταξη - Εφάπαξ παροχή 

1. Οι δικαιούχοι κύριας σύνταξης κατά τις διατάξεις των 
άρθρων 1 και 2 του παρόντος νόμου δικαιούνται να λά¬ 
βουν επικουρική σύνταξη και εφάπαξ βοήθημα από τους 
αντίστοιχους φορείς στους οποίους ασφαλίζονται, ανε¬ 
ξάρτητα αν έχουν συμπληρώσει τις προϋποθέσεις που α¬ 
παιτούνται από τη νομοθεσία των φορέων αυτών. 

Οι διατάξεις της παρ. 2 του άρθρου 1 και του πέμπτου 
εδαφίου της παρ. 1 του άρθρου 2 του παρόντος εφαρμό¬ 
ζονται για τον υπολογισμό της επικουρικής σύνταξης και 
του εφάπαξ βοηθήματος. 

Σε περίπτωση που θεμελιώνεται συνταξιοδοτικό δικαί¬ 
ωμα σε περισσότερους από έναν φορείς επικουρικής α¬ 
σφάλισης ή και πρόνοιας, οι διατάξεις της παρ. 2 του άρ¬ 
θρου 1 του παρόντος έχουν εφαρμογή σε ένα μόνο αντί¬ 
στοιχο φορέα, κατ’ επιλογή του δικαιούχου. 

Το ύψος των παροχών αυτών υπολογίζεται με βάση τα 
πραγματικά και τα προστιθέμενα έτη ασφάλισης, χωρίς 
να εφαρμόζονται τα κατώτατα όρια συντάξεως εκτός των 
περιπτώσεων, που με τον προστιθέμενο χρόνο συμπλη¬ 
ρώνονται οι προϋποθέσεις συνταξιοδότησης, που απαι¬ 
τούνται από τη νομοθεσία των ως άνω φορέων. 

Οι διατάξεις του άρθρου 3 του παρόντος εφαρμόζονται 
ανάλογα και στους φορείς επικουρικής ασφάλισης. 

2. Κατ’εξαίρεση οι διατάξεις των άρθρων 1 και 2του πα¬ 
ρόντος νόμου εφαρμόζονται και στους υπαλλήλους της 
Ε.Ρ.Τ. Α.Ε. που αποχώρησαν υποχρεωτικά και αυτοδίκαια 
απάτην υπηρεσία αυτής κατά τους τελευταίους, πριν από 
την ισχύ του παρόντος νόμου, δύο μήνες μετριακονταπε- 
νταετή συντάξιμη υπηρεσία και συμπληρωμένο το 60ό έ- 

τος της ηλικίας τους κατά την εφαρμογή του άρθρου 31 
του Γ.Κ.Π. της Ε.Ρ.Τ. Α.Ε. καιέτυχαντης κύριας σύνταξης. 

Άρθρο 5 

Περιορισμοί-Διαδικασία συνταξιοδότησης 
Τρόπος κάλυψης επιβάρυνσης 

1. Η αίτηση για συνταξιοδότηση, σύμφωνα με τα παρα¬ 
πάνω άρθρα, πρέπει να υποβληθεί στους οικείους ασφα¬ 
λιστικούς φορείς μέσα σε έξι (6) μήνες από την αποχώρη¬ 
ση των υπαλλήλων από την εταιρεία. 

Ειδικά για τους ασφαλισμένους του Τ.Σ.Π.Ε.Α.Θ., που 
αποχωρούν από την Ε.Ρ.Τ. σύμφωνα με το άρθρο 1 του 
παρόντος νόμου, το ανωτέρω χρονικό διάστημα των έξι 
(6) μηνών επιμηκύνεται σε πέντε (5) χρόνια, με την προϋ¬ 
πόθεση ότι ο χρόνος που θα διανυθεί στην ασφάλιση του 
Τ.Σ.Π.Ε.Α.Θ. για την απασχόλησή τους σε άλλους εργο¬ 
δότες κατά το χρονικό διάστημα από την ημερομηνία α¬ 
ποχώρησής τους μέχρι την ημερομηνία υποβολής της αί¬ 
τησης συνταξιοδότησης αφαιρείται από το χρόνο που θα 
προστίθεται στην πραγματική συντάξιμη υπηρεσία τους, 
σύμφωνα με την παρ. 2 του άρθρου 1 του νόμου αυτού. Οι 
αποδοχές για τις οποίες καταβλήθηκαν από την Ε.Ρ.Τ. α¬ 
σφαλιστικές εισφορές που αντιστοιχούν στα προστιθέμε¬ 
να χρόνια ασφάλισης θα λαμβάνονται υπόψη για τον κα¬ 
θορισμό του συντάξιμου μισθού, σύμφωνα με το άρθρο 
44του Καταστατικού (π.δ. 284/1974, ΦΕΚ 101 Α’). 

Σε περίπτωση διορισμού των υπαλλήλων αυτών στο Δη¬ 
μόσιο, σε Ν.ΓΊ.Δ.Δ., σε Ο.Τ.Α. ή στον ευρύτερο δημόσιο 
τομέα, όπως αυτός έχει οριοθετηθεί με τις διατάξεις της 
παρ. 6του άρθρου 1 του ν. 1256/1982 (ΦΕΚ65 Α’), ο κατά 
τα ανωτέρω προστιθέμενος χρόνος δεν υπολογίζεται συ¬ 
ντάξιμος, εφόσον η νέα υπηρεσία τους παρέχει αυτοτε- 
λώς δικαίωμα σύνταξης ή αυτή λαμβάνεται υπόψη για τον 
κανονισμό νέας σύνταξης ή για την αύξηση της αναγνω¬ 
ρισμένης από το Δημόσιο ή τους άλλους ασφαλιστικούς 
οργανισμούς κύριας και επικουρικής ασφάλισης σύντα- 

ξης· 

Επίσης, σε περίπτωση απασχόλησης των συνταξιοδο- 
τουμένων σύμφωνα με το άρθρο αυτό, εφαρμόζονται οι 
διατάξεις για την απασχόληση συνταξιούχων όπως ισχύ¬ 
ουν κάθε φορά. 

2. Οι οργανικές θέσεις των υπαλλήλων που αποχωρούν 
από την εταιρεία με βάση τις διατάξεις του παρόντος νό¬ 
μου καταργούνται αυτοδίκαια από την επομένη της απο¬ 
χώρησής τους, με την επιφύλαξη των διατάξεων της παρ. 
3 του άρθρου 2 του παρόντος νόμου. 

3. Η επιβάρυνση που προκύπτει από τις διατάξεις του 
παρόντος, με εξαίρεση τηνπροκαλούμενη σε βάρος του 
Δημοσίου, καλύπτεται απάτην Ε.Ρ.Τ. Α.Ε.. 

Το ύψος της κατ’ έτος επιβάρυνσης της Ε.Ρ.Τ. Α.Ε. κα¬ 
θορίζεται με κοινή απόφαση των Υπουργών Τύπου και 
Μέσων Μαζικής Ενημέρωσης, Οικονομικών, Εργασίας 
και Κοινωνικών Ασφαλίσεων, ύστερα από οικονομική με¬ 
λέτη της Υπηρεσίας Αναλογιστικών Μελετών του Υπουρ¬ 
γείου Εργασίας και Κοινωνικών Ασφαλίσεων στο τέλος 
κάθε έτους, ανάλογα με τους αποχωρούντες. 

Με όμοια απόφαση καθορίζεται και ο τρόπος απόδοσης 
της επιβάρυνσης αυτής στους οικείους ασφαλιστικούς 
φορείς, καθώς και κάθε αναγκαία λεπτομέρεια. 


Άρθρο 6 
Κίνητρα εξόδου 

1. Οι συνταξιοδοτούμενοι κατά τις διατάξεις των άρ¬ 
θρων 1,2 και 4 του παρόντος δικαιούνται: 

α. Οι συνταξιοδοτούμενοι από το Δημόσιο και οι υπαγό¬ 
μενοι στο ειδικό αθεστώςτου Ι.Κ.Α. (ν. 3163/1955), το κοι¬ 
νωνικό βοήθημα, όπως καταβάλλεται μέχρι σήμερα και 
προβλέπεται από την παρ. 8 του άρθρου 34 του Γ. Κ. Π. της 
Ε.Ρ.Τ. Α.Ε., το ύψοςτου οποίου υπολογίζεται σύμφωνα με 
τις διατάξεις των άρθρων 8 του ν. 3198/1955, 5 του ν. 
435/1976 και του άρθρου 33 του ν. 1876/1990, όπως ισχύ¬ 
ουν. 

Αν οι υπάλληλοι που αποχωρούν με τις διατάξεις του 
παρόντος νόμου οφείλουν εισφορές που προβλέπονται 
από τις διατάξεις του άρθρου 34 του Γ.Κ.Π., αυτές συμ¬ 
ψηφίζονται με το ποσό του κοινωνικού βοηθήματος που 
δικαιούνται κατά την αποχώρησή τους. 

β. Οι ασφαλισμένοι στο Ι.Κ.Α. και στο Τ.Σ.Π.Ε.Α.Θ., την 
αποζημίωση, που προβλέπεται στην παρ. 10 του άρθρου 
31 του Γ.Κ.Π. της Ε.Ρ.Τ. Α.Ε., η οποία καταβάλλεται σύμ¬ 
φωνα με τις διατάξεις των άρθρων 8 του ν. 3198/1955, 5 
του ν. 435/1976 καιτου άρθρου 33 του ν. 1876/1990, όπως 
αυτές ισχύουν, χωρίς τον περιορισμό της ηλικίας ή των ε¬ 
τών υπηρεσίας. 

2. Η Ε.Ρ.Τ. Α.Ε. καταβάλλει, στους αποχωρούντες από 
την Εταιρεία υπαλλήλους και δημοσιογράφους κατά τις 
διατάξεις του παρόντος νόμου υποχρεωτικώς ή εθελου¬ 
σίως, μισό και ένα μηνιαίο μισθό αντίστοιχα για κάθε έτος 
που υπολείπεται μέχρι τη συμπλήρωση των προϋποθέσε¬ 
ων υποχρεωτικής και αυτοδίκαιης αποχώρησής τους, 
σύμφωνα με το άρθρο 31 του Γ.Κ.Π. της Ε.Ρ.Τ. Α.Ε.. 

Για τον υπολογισμό του αντισταθμίσματος λαμβάνεται 
υπόψη και κλάσμα του έτους του υπολειπόμενου χρόνου 
παραμονής. Για χρόνο λιγότερο του μηνός δεν καταβάλ¬ 
λεται αντιστάθμισμα. 

Το πιο πάνω ποσό υπολογίζεται με βάση τον τακτικό μη¬ 
νιαίο μισθό του τελευταίου πριν από την αποχώρηση του 
υπαλλήλου μήνα χωρίς τις πρόσθετες αποδοχές από α¬ 
μοιβές υπερωριών, υπερεργασίας και εργασίας κατά τις 
Κυριακές, αργίες, καθώς και νυκτερινής εργασίας και δεν 
δύναται να υπερβείτους δέκα (10) μηνιαίους μισθούς. 

ΚΕΦΑΛΑΙΟ Β’ 

ΕΙΔΙΚΟ ΣΥΝΤΑΞΙΟΔΟΤΙΚΟ ΚΑΘΕΣΤΩΣ Ι.Κ.Α. 

Άρθρο 7 

Αναγνώριση χρόνου υπηρεσίας 

1. Η παρ. 3 του άρθρου 10 του ν. 2227/1994 αντικαθί¬ 
σταται από την έναρξη ισχύος της, ως εξής: 

"3. Κάθε προϋπηρεσία που λογίζεται συντάξιμη για τους 
μόνιμους γιατρούς του Ι.Κ.Α. λογίζεται με τους ίδιους ό¬ 
ρους και προϋποθέσεις συντάξιμη και προσμετράται στη 
λοιπή συντάξιμη υπηρεσία των γιατρών του Ι.Κ.Α. πλή¬ 
ρους και αποκλειστικής απασχόλησης. 

Κατ’ εξαίρεση στους εν λόγω γιατρούς λογίζεται συ¬ 
ντάξιμος, χωρίς περιορισμό, ο χρόνος προγενέστερης υ¬ 
πηρεσίας σε νοσοκομειακές μονάδες που λειτουργούσαν 
ως νομικά πρόσωπα ιδιωτικού δικαίου ή ως υπηρεσίες 

Ν.Π.Ι.Δ. και έχουν υπαχθεί ή θα υπαχθούν οτις διατάξεις 
του ν.δ. 2592/1953. 

Για την αναγνώριση ως συντάξιμων των πέραν της δε¬ 
καετίας παραπάνω προϋπηρεσιών καταβάλλεται από 
τους ανωτέρω γιατρούς εισφορά εξαγοράς σε ποσοστό 
15% επί των τακτικών μηνιαίων αποδοχών του χρόνου υ¬ 
ποβολής της αίτησης για αναγνώριση και επί χρονικό διά¬ 
στημα ίσο προς τον αναγνωριζόμενο χρόνο. 

0 χρόνος υπη ρεσίας τους, που τυχόν έχει αναγνωριστεί 
ως συντάξιμος, με βάση το ν.δ. 4277/1962, όπως τροπο¬ 
ποιήθηκε και συμπληρώθηκε μεταγενέστερα, πριν την έ¬ 
νταξή τους στον παραπάνω κλάδο, δεν απαιτείται να ανα¬ 
γνωριστεί εκ νέου." 

2. Οι διατάξεις των παραγράφων 1,2 και 3α του άρθρου 
6 του ν. 2703/1999 έχουν ανάλογη εφαρμογή και για τα 
πρόσωπα που διορίζονται με τις διατάξεις της παρ. 18 του 
άρθρου 32 του ν. 2190/1994. Στους διοριζόμενους στις 
θέσεις που προβλέπονται από τις ανωτέρω διατάξεις, ως 
εργοδότης θεωρείται ο φορέας στον οποίο υπηρετούσαν 
πριν το,διορισμό τους σε αυτές. 

3. Το τακτικό προσωπικό που υπηρετούσε στα πρώην 
Ν.Π.Δ.Δ. Οργανισμό Ύδρευσης Θεσσαλονίκης (Ο.Υ.Θ.) 
και Οργανισμό Αποχέτευσης Θεσσαλονίκης (Ο.Α.Θ.) και 
διατήρησε τα συνταξιοδοτικά του δικαιώματα με το άρ¬ 
θρο 22 του ν. 2592/1998 (ΦΕΚ 57 Α’) εξακολουθεί να διέ- 
πεται από το ίδιο καθεστώς και μετά την ενοποίηση των 
δύο ως άνω ανωνύμων εταιρειών στη νέα εταιρεία του άρ¬ 
θρου 20 του ν. 2651/1998 (ΦΕΚ 248 Α’) και ως εργοδότης 
θεωρείται η νέα εταιρεία. 

3. Η παρ. 10ατου άρθρου 7του ν. 2703/1999 (ΦΕΚ 72 Α’) 
αντικαθίσταται ως ακολούθως: 

11 ΙΟ.α. Το τακτικό προσωπικό του Οργανισμού Λιμένος 
Πειραιώς (Ο.Λ.Π.) και του Οργανισμού Λιμένος Θεσσαλο¬ 
νίκης (Ο.Α.Θ.), ως νομικών προσώπων δημοσίου δικαίου 
που υπηρετεί κατά την ισχύ του νόμου περί μετατροπής 
των οργανισμών αυτών σε ανώνυμες εταιρείες και διέπε- 
ται από τις διατάξεις του Κώδικα Πολιτικών και Στρατιωτι¬ 
κών Συντάξεων, όπως αυτές εφαρμόζονται στο ως άνω 
προσωπικό, με τις διατάξεις του ν.δ. 4210/1961 (ΦΕΚ 176 
Α’) και του ν. 3276/1955 (ΦΕΚ 169 Α’), αντίστοιχα, υπάγε¬ 
ται από την ίδια ημερομηνία στην ασφάλιση του κλάδου 
σύνταξης του Ι.Κ.Α., σύμφωνα με τις διατάξεις του άρ¬ 
θρου 11 του ν.δ. 4277/1962 (ΦΕΚ 191 Α’), όπως ισχύουν 
κάθε φορά, επιφυλασσομένων των διατάξεων των νόμων 
2084/1992 και 2320/1995 για τους νεοασφαλιζόμένους α¬ 
πό 1.1.1 993 και εφεξής." 

ΚΕΦΑΛΑΙΟ Γ 

ΛΟΙΠΕΣ ΔΙΑΤΑΞΕΙΣ 
Άρθρο 8 

Παροχές ασθένειας Ι.Κ.Α. 

1. Κατ’ εξαίρεση για τα έτη 1999 και 2000 στους άνερ¬ 
γους απολυμένους της Ναυπηγοεπισκευαστικής Ζώνης 
του Περάματος και στα μέλη οικογένειας τους που ανα- 
φέρονται στο άρθρο 33 του ν. 1846/1951 (ΦΕΚ 179 Α’) πα¬ 
ρέχεται από το Ι.Κ.Α. ιατρική περίθαλψη εφόσον έχουν 


πραγματοποιήσει τριάντα (30) τουλάχιστον συνολικά η¬ 
μέρες εργασίας σε ναυπηγοεπισκευαστικές εργασίες κα¬ 
τά τα έτη 1992,1993 και 1994. 

2. Οι αντιρρησίες συνείδησης, που εκπληρώνουν την ε¬ 
ναλλακτική πολιτική κοινωνική τους υπηρεσία σε φορείς 
της παρ. 4 του άρθρου 19 του ν. 2510/1997, ασφαλίζονται 
για παροχές ασθένειας σε είδος στον ασφαλιστικό φορέα 
που ασφαλίζεται και το λοιπό προσωπικό της υπηρεσίας 
που υπηρετούν. 

Γ ια την ασφάλισή τους ο εργοδότης υποχρεούται στην 
καταβολή της προβλεπόμενης για τον κλάδο ασθένειας 
εισφοράς ασφαλισμένου και εργοδότη, υπολογιζομένης 
επί του εκάστοτε τεκμαρτού ημερομισθίου της 6ης α¬ 
σφαλιστικής κλάσηςτου Ι.Κ.Α.. 

Άρθρο 9 

Συμπλήρωση νομοθεσίας Ο.Γ.Α. 

1. Στο άρθρο 6 του ν. 2458/1997 (ΦΕΚ 15 Α’) προστίθε¬ 
ται παράγραφος 4, ως ακολούθως: 

"4. Οι διατάξεις της παραγράφου 3 έχουν εφαρμογή και 
για τα πρόσωπα που συνταξιοδοτούνται σύμφωνα με τις 
διατάξεις του ν.δ. 4575/1966, όπως τροποποιήθηκε και 
συμπληρώθηκε, εφόσον η προβλεπόμενη από τις ως άνω 
διατάξεις σύνταξη χορηγείται παράλληλα με τη σύνταξη 
αναπηρίας του Κλάδου Κύριας Ασφάλισης Αγροτών. 
Χρόνος συνταξιοδότησης λόγω αναπηρίας, καθώς και ε¬ 
ξετάσεις των συνταξιούχων από τις οικείες υγειονομικές 
επιτροπές προ της 1.1.1998 δεν λαμβάνονται υπόψη για 
την εφαρμογή της παρούσας διάταξης." 

2. Στο τέλος της παρ. 5 του άρθρου 14 του ν. 2458/1997 
προστίθεται εδάφιο ως ακολούθως: 

'Τα βιβλιάρια υγείας των ασφαλισμένων του Κλάδου ι¬ 
σχύουν μέχρι 31.12.1999." 

Άρθρο 10 

Λοιπές ασφαλιστικές διατάξεις 

1. Οι υπηρετούντες κατά τη δημοσίευση του νόμου αυ¬ 
τού ιπτάμενοι μηχανικοί της Ολυμπιακής Αεροπορίας 
(Ο.Α.) που λόγω κατάργησης θέσης μετατίθενται σε υπη¬ 
ρεσίες εδάφους, εφόσον έχουν δεκαετή τουλάχιστον υ¬ 
πηρεσία με την ειδικότητα αυτή στην Ο.Α., δικαιούνται 
σύνταξης από το Ι.Κ.Α. με τη συμπλήρωση των προβλε- 
πόμενων από τις ισχύουσες διατάξεις προϋποθέσεων 
πλην της πραγματοποίησης των 500 ωρών πτήσεως κατά 
την τελευταία προ της αποχωρήσεως δεκαετία. 

2. Η παρ. 4 του άρθρου 9 του ν. 2217/1994 (ΦΕΚ 83 Α’) 
αντικαθίσταται, από τότε που ίσχυσε, ως εξής: 

"4. Το ανωτέρω δικαίωμα δεν παρέχεται στους κάθε (ρύ¬ 
σεως συνταξιούχους, εξαιρουμένων όσων λαμβάνουν 
σύνταξη ως ανάπηροι και θύματα πολέμου, και ο αναγνω¬ 
ριζόμενος χρόνος λαμβάνεται υπόψη για τη θεμελίωση 
δικαιώματος σύνταξης ή την προσαύξηση του ποσού αυ¬ 
τής μόνο μετά την εξόφληση του ποσού της εξαγοράς. Αι¬ 
τήσεις υποβληθείσες μέσα στην προθεσμία της παρ. 1 
του παρόντος, όπως αυτή παρατάθηκε με την παρ. 3 του 
άρθρου 5 του ν. 2556/1997, που εκκρεμούνή απορρίφθη- 
καν, επανεξετάζονται οίκοθεν." 

3. α. Η προβλεπόμενη από την παρ. 1 του άρθρου 9του 
ν. 1469/1984 (ΦΕΚ 111 Α’) προϋπόθεση της μόνιμης ε¬ 
γκατάστασης του δικαιούχου στην Ελλάδα για τη γέννε- 
ση του συνταξιοδοτικού δικαιώματος καταργείται. 

β. Η παρ. 2 του άρθρου 9 του ν. 1469/1984 καταργείται. 

4. Η προβλεπόμενη από τις παραγράφους 1 και 3 του 
άρθρου 72 του ν. 2676/1999 (ΦΕΚ 1 Α’) προθεσμία, για τη 
μεταβίβαση των τρικύκλων μοτοσυκλετών Δ.Χ., καθώς και 
των ελαφρών φορτηγών Δ.Χ., παρατείνεται μέχρι 
30.6.2000. 

5. Στην παρ.1 (περιπτώσεις Α και Β) του άρθρου 48 του 
ν. 2676/5.1.1999 (ΦΕΚ 1 Α’) προστίθεται εδάφιο ε’ που ι¬ 
σχύει από την έναρξη εφαρμογής του παραπάνω νόμου, 
ως ακολούθως: 

Όι διατάξεις του άρθρου 48 του ν. 2676/1999 (ΦΕΚ 1 Α’) 
έχουν εφαρμογή μετά τη λήξη της θητείας των μελών των 
Τοπικών Διοικητικών Επιτροπών (Τ.Δ.Ε.) του Ι.Κ.Α. που εί¬ 
χαν συγκροτηθεί με το προηγούμενο του ως άνω νόμου 
καθεστώς." 

6. Το μόνιμο προσωπικό του Περιφερειακού Γενικού 
Νοσοκομείου Αθηνών "Ο ΕΥΑΓΓΕΛΙΣΜΟΣ", που σύμφωνα 
με το εδάφιο α’ της παρ. 5 του άρθρου 8 του ν. 2703/1999 
(ΦΕΚ 72 Α’) υπάχθηκε από 1.6.1999 στην ασφάλιση του 
Ι.Κ.Α.-Ε.Τ.Ε.Α.Μ. και δεν θεμελιώνει συνταξιοδοτικό δικαί¬ 
ωμα με τις διατάξεις αυτού, δικαιούται σύνταξης από το 
Ι.Κ.Α.-Τ.Ε.Α.Μ. με τις διατάξεις του, ανεξαρτήτως εάν φο¬ 
ρέας κύριας ασφάλισης είναι το Δημόσιο ή το Ι.Κ.Α.. 

Η διάταξη αυτή ισχύει από 1ης Ιουνίου 1999. 

7. Το μη μόνιμο προσωπικό του Περιφερειακού Γενικού 
Νοσοκομείου Αθηνών "Ο ΕΥΑΓΓΕΛΙΣΜΟΣ", που σύμφωνα 
με το εδάφιο β’ της παρ. 5 του άρθρου 8 του ν. 2703/1999 
υπάχθηκε για υγειονομική περίθαλψη στον Κλάδο Ασθέ¬ 
νειας του Ι.Κ.Α., δικαιούται παροχές ασθένειας από την η¬ 
μερομηνία υπαγωγής του σε αυτόν. 

8. Το τελευταίο εδάφιο της παρ. 3 του άρθρου 88 του ν. 
2676/1999 (ΦΕΚ 1 Α’) αντικαθίσταται από τότε που ίσχυ- 
σε, ως εξής: 

Ή ρύθμιση της παραγράφου αυτής έχει εφαρμογή και 
επί των μέχρι την 31.12.1997 οφειλών των επιχειρήσεων 
που λειτουργούν στις περιοχές στις οποίες επεκτάθηκε α¬ 
πό 1.10.1983 η ασφάλιση του πρώην Ε.Τ.Ε.Μ.με τις δια¬ 
τάξεις του ν. 1384/1983 (ΦΕΚ 106 Α’), για τους Κλάδους Ε¬ 
πικουρικής Ασφάλισης και Πρόνοιας, όπως αυτοί διαμορ¬ 
φώθηκαν με τις διατάξεις του άρθρου 25 του ν.^ 
2676/1999." 

9. Η αληθής έννοια του άρθρου 16 παρ. 7 του ν. 
2328/1995 είναι ότι τα ποσά του αγγελιόσημου που ει- 
σπράττονται για τη μετάδοση ραδιοφωνικών και τηλεο¬ 
πτικών διαφημίσεων, σε ποσοστό που ορίζεται από το άρ¬ 
θρο 14 του ν. 1989/1991 υπέρ των Ταμείων Επικουρικής 
Ασφαλίσεως Ραδιοφωνίας και Τουρισμού και Προνοίας 
Προσωπικού Ε.Ρ.Τ.-2 αποδίδονται στο ΤΕΑΠΠΕΡΤΤ και α¬ 
ποτελούν στο σύνολό τους πόρο του Ταμείου αυτού. 

Αρθρο 11 

Θέματα προσωπικού 

1. Υπάλληλοι που προσλήφθηκαν με τις διατάξεις του 


άρθρου 14 παρ. 25 του ν. 2266/1994 σε θέσεις μόνιμου 
διοικητικού προσωπικού των ασφαλιστικών οργανισμών 
αρμοδιότητας του Υπουργείου Εργασίας και Κοινωνι¬ 
κών Ασφαλίσεων, μπορούν με αίτησή τους να μετατα- 
γούν με κοινή απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης, Εργασίας και Κοι¬ 
νωνικών Ασφαλίσεων και Τύπου και Μέσων Μαζικής 
Ενημέρωσης σε κενές θέσεις κλάδου ΠΕ ή ΔΕ δημοσιο¬ 
γράφων του Υπουργείου Τύπου και Μέσων Μαζικής Ε¬ 
νημέρωσης. 

Αν δεν υπάρχουν κενές οργανικές θέσεις, συνιστώνται 
προσωρινές προσωποπαγείς θέσεις με την πράξη της με¬ 
τάταξης. Οι θέσεις αυτές καταργούνται αυτοδίκαια με 
την κατά οποιονδήποτε τρόπο αποχώρηση αυτών που τις 
κατέχουν. Οι μετατασσόμενοι πρέπει να έχουν τα ειδικά 
τυπικά προσόντα, που προβλέπονται από το άρθρο 28 
του π.δ. 258/1993, όπως αντικαταστάθηκε με το άρθρο 8 
του π.δ. 171 /1994 (ΦΕΚ 108 Α’). 

Για τις μετατάξεις απαιτείται γνώμη του Υπηρεσιακού 
Συμβουλίου του Υπουργείου Τύπου και Μέσων Μαζικής 
Ενημέρωσης, προκειμένου να διαπιστωθεί αν οι μετατασ¬ 
σόμενοι έχουν τα προβλεπόμενα πιο πάνω ειδικά τυπικά 

προσόντα του κλάδου στον οποίο μετατάσσονται. 

Οι αιτήσεις υποβάλλονται μέσα σε προθεσμία δύο (2) 
μηνών από τη δημοσίευση του παρόντος. 

2. Στις Γενικές Διευθύνσεις της Γενικής Γραμματείας 
Κοινωνικών Ασφαλίσεων του Υπουργείου Εργασίας και 
Κοινωνικών Ασφαλίσεων, οι οποίες έχουν συσταθεί με το 
π.δ. 368/1990 (ΦΕΚ 145 Α’), τοποθετούνται και υπάλληλοι 
του Κλάδου ΠΕ Κοινωνικής Ασφάλισης και ΠΕ Αναλογι- 
στών. 

3. Στους μεταταγέντες με τις διατάξεις των νόμων 
1586/1986 (ΦΕΚ37Α’) και 1735/1987 (ΦΕΚ 195 Α’) εφαρ¬ 
μόζονται αναλόγως οι διατάξεις της παρ. 2 του άρθρου 4 
του ν. 2042/1992 (ΦΕΚ 75 Α’), ως προς την καταβολή των 
εργοδοτικών εισφορών. 

4. Εισφορές που εισπράχθηκαν αχρεωστήτως από το 
Ταμείο Επικουρικής Ασφαλίσεως Προσωπικού Οργανι¬ 
σμών Κοινωνικής Ασφαλίσεως (Τ.Ε.Α.Π.Ο.Κ.Α.) επιστρέ- 
φονται μετά από αίτηση του ενδιαφερομένου. Οποιαδή¬ 
ποτε αξίωση κατά του Ταμείου για επιστροφή ποσών που 
καταβλήθηκαν αχρεωστήτως παραγράφεται μετά πεντα¬ 
ετία. 

5. α. Οι διατάξεις των άρθρων 48, 49, 50, 51,52 και 59, 
καθώς και των παραγράφων 2,3,4,5 και 6 του άρθρου 53 
του ν. 2683/1999 (ΦΕΚ 19 Α’) απάτης δημοσιεύσεωςτου 
παρόντος έχουν εφαρμογή και στο προσωπικό του Ορ¬ 
γανισμού Γεωργικών Ασφαλίσεων (Ο.Γ.Α.). 

β. Στα άρθρα 10 και 15 του "Κανονισμού Κατάστασης 
Προσωπικού του Ο.Γ.Α." προστίθενται παράγραφοι 3α 
και 5α αντίστοιχα, ως εξής: 

"3α. Οι υπάλληλοι των Κλάδων Πληροφορικής και Προ¬ 
σωπικού Η/Υ υποχρεούνται σε 7ωρη ημερήσια απασχό¬ 
ληση." 

"5α. Στους υπαλλήλους των Κλάδων Πληροφορικής και 
Προσωπικού Η/Υ χορηγείται ειδική άδεια μιας ημέρας α- 
νά δίμηνο, δεκαπεντάλεπτο διάλειμμα κάθε δύο ώρες ερ¬ 
γασίας και στις εγκύους υπαλλήλους των ιδίων Κλάδων 

δικαίωμα απομάκρυνσης από τις οθόνες οπτικής κατα¬ 
γραφής κατά τη διάρκεια της κύησης." 

6. α. Στο τέλος της πρώτης παραγράφου του άρθρου 23 
του ν. 2676/1999 (ΦΕΚ1 Α’) προστίθεται εδάφιο ως εξής: 

"Με το ίδιο προεδρικό διάταγμα προβλέπεται και η με¬ 
ταφορά των θέσεων και του υπηρετούντος προσωπικού 
στο Τ.Ε.Α.ΔΎ." 

β. Η παρ. 6 εδάφ. α’του άρθρου 31 του ν. 2676/1999 α¬ 
ντικαθίσταται ως εξής: 

"Μόνιμοι ή με σύμβαση εργασίας ιδιωτικού δικαίου αο¬ 
ρίστου χρόνου υπάλληλοι των καταργούμενων Ταμείων 
υπηρετούντες κατά τη δημοσίευση του νόμου αυτού από 
1.7.1999 αποτελούν προσωπικό του οικείου δικηγορικού 
συλλόγου, με μεταφορά της θέσης την οποία κατέχουν." 

7. α. Στην παρ. 2 του άρθρου 11 του ν. 2676/1999 (ΦΕΚ 
1 Α’) προστίθεται εδάφιο, ως εξής: 

"Στις αποδοχές των Αντιπροέδρων Α’ και Β’ νοούνται και 
τα επιδόματα εορτών και το επίδομα άδειας." 

β. Η ισχύς της διάταξης αυτής αρχίζει από 1.3.1999. 

Αρθρο 12 

1. Οι διατάξεις του ν. 2685/1999 έχουν ανάλογη εφαρ¬ 
μογή και στους υπαλλήλους του Ο.Γ.Α.. 

Οι διατάξεις της παρ. 14 του άρθρου 19, του άρθρου 21 
και της παρ. 4 του άρθρου 22 του Κανονισμού "Κατάστα¬ 
σης Προσωπικού του Ο.Γ.Α." καταργούνται. 

2. Η Φ. 434/2566/29.7.98 (ΦΕΚ 788 Β’) κοινή απόφαση 
των Υφυπουργών Εσωτερικών, Δημόσιας Διοίκησης και 
Αποκέντρωσης και Εργασίας και Κοινωνικών Ασφαλίσεων 
περί "ανάθεσης έργου με μίσθωση από το Ταμείο Υγείας 
Δημοτικών και Κοινοτικών Υπαλλήλων" σε 29 Ελεγκτές ια¬ 
τρούς διαφόρων ειδικοτήτων, 1 φαρμακοποιό και 1 πολι¬ 
τικό μηχανικό κυρούται αφότου ίσχυσε. 

Οι σχετικές συμβάσεις έργου που έχουν συναφθεί βά¬ 
σει της ανωτέρω απόφασης θεωρούνται νόμιμες από την 
ημερομηνία σύναψής τους. 

3. Στο Ταμείο Ασφαλίσεως Ιδιοκτητών Συντακτών και Υ¬ 
παλλήλων Τύπου (Τ.Α.Ι.Σ.Υ.Τ.) συνιστώνται κλάδοι και θέ¬ 
σεις προσωπικού ως εξής: 

α) Κλάδος ΠΕ Πληροφορικής, μία (1) θέση ειδικότητας 
Επιστήμης των Υπολογιστών. 

β) Κλάδος ΤΕ Πληροφορικής, δύο θέσεις, από τις οποί¬ 
ες μία (1) ειδικότητας Πληροφορικής και μία (1) ειδικότη¬ 
τας Ηλεκτρονικών Υπολογιστικών Συστημάτων. 

γ) Κλάδος ΔΕ Προσωπικού Η/Υ, πέντε (5) θέσεις ειδικό¬ 
τητας Χειριστών Η/Υ. 

Προσόντα διορισμού για την πλήρωση των παραπάνω 
θέσεων ορίζονται τα προβλεπόμενα στο π.δ. 194/1988 
(ΦΕΚ 84 Α’), όπως τροποποιήθηκε με το π.δ. 172/1992 
(ΦΕΚ 81 Α’). 

4. Συνιστώνται στον Ο.Α.Ε.Ε. - Τ.Α.Ε. οι παρακάτω ορ¬ 
γανικές θέσεις για τη διοικητική υποστήριξη των υπηρε¬ 
σιών του: 


Κεντρικές Υπηρεσίες 

Α. Τριάντα έξι (36) θέσεις του κλάδου ΔΕ Διοικητικού - 
Λογιστικού. 

Β. Τέσσερις (4) θέσεις του κλάδου ΥΕ Επιμελητών. 

Περιφερειακές Υπηρεσίες 

Γ. Πενήντα οκτώ (58) θέσεις του κλάδου ΔΕ Διοικητικού 
-Λογιστικού. 

Δ. Επτά (7) θέσεις του κλάδου ΥΕ Επιμελητών. 

Στις ανωτέρω θέσεις κατατάσσονται, με διαπιστωτική 
πράξη του Διοικητικού Συμβουλίου, οι υπηρετούντες μό¬ 
νιμοι επιμελητές εισπράξεως των κλάδων ΔΕ ή ΥΕ εξωτε¬ 
ρικών επιμελητών εισπράξεως του ν. 1476/1984 και των 
κλάδων ΔΕ ή ΥΕ βεβαίωσης - είσπραξης εισφορών του ν. 
2190/1994 με αντίστοιχη κατάργηση των υφιστάμενων 
προσωποπαγών θέσεων και προσωρινών κλάδων. 

5. Στην παρ. 2 του άρθρου 11 του ν. 2676/1999 (ΦΕΚ 1 
Α’) προστίθεται εδάφιο ως εξής: 

"Στους Διοικητές και Υποδιοικητές του Ι.Κ.Α. και του 
Ο.Γ.Α. καταβάλλονται και τα επιδόματα εορτών και το ε¬ 
πίδομα αδείας." 

Άρθρο 13 

Οικογενειακά επιδόματα 

1. Η διάταξη του άρθρου μόνου του π.δ. 206/1998 (ΦΕΚ 
164 Α’) αντικαθίσταται από 1.1.1999 ως εξής: 

"Η παρ. 2του άρθρου 4του από 20-23.12.1959 β.δ. (ΦΕΚ 
279 Α’), όπως τούτο τροποποιήθηκε από το άρθρο μόνο 
του π.δ. 391/1997 (ΦΕΚ 97 Α’) αντικαθίσταται ως ακολού¬ 
θως: 

"Το ποσό του επιδόματος παιδιών που καταβάλλεται σε 
κάθε δικαιούχο εργαζόμενο είναι ανάλογο του αριθμού 
των παιδιών για τα οποία έχει αναγνωρισθεί δικαίωμα επι¬ 
δότησης, υπολογίζεται κατά μήνα και ορίζεται: 

Α) για τους δικαιούχους με ένα (1) παιδί σε 2.000 
δρχ./μήνα 

Β) για τους δικαιούχους με δύο (2) παιδιά σε 6.000 
δρχ/μήνα 

Γ) για τους δικαιούχους με τρία (3) παιδιά σε 13.500 
δρχ./μήνα 

Δ) για τους δικαιούχους με τέσσερα (4) παιδιά σε 
16.400 δρχ./μήνα 

Για κάθε παιδί πάνω από τα τέσσερα (4), προστίθενται 
2.750 δρχ. το μήνα χωρίς περιορισμό." 

2. Η κατάργηση των εισοδηματικών κατηγοριών και η 
αύξηση του ποσού των οικογενειακών επιδομάτων ισχύ¬ 
ουν για την πληρωμή του επιδόματος παιδιών έτους 1999 
και εφεξής. 

Η ισχύς του παρόντος άρθρου αρχίζει από την 1.1.1999. 

Άρθρο 14 

Εξαίρεση του ωραρίου εργασίας οδηγών 
ορισμένων κατηγοριών 

Στηνπαρ. 5του άρθρου 2του ν. 2639/1998 (ΦΕΚ 205 Α’) 
προστίθεται δεύτερο εδάφιο, που έχει ως εξής: 

Ή διάταξη του προηγούμενου εδαφίου δεν εφαρμόζε¬ 
ται στους οδηγούς αυτοκινήτων μεταφοράς μαθητών, νη¬ 
πίων και βρεφών και στους συνοδούς αυτών που εργάζο¬ 
νται στα ιδιωτικά εκπαιδευτήρια, στους παιδικούς και 
βρεφονηπιακούς σταθμούς και στα νηπιαγωγεία, καθώς 
επίσης και στους καθηγητές που εργάζονται στα φροντι¬ 
στήρια ξένων γλωσσών και μέσης εκπαίδευσης." 

Άρθρο 15 

Τρόπος κάλυψης δαπάνης 

Η οικονομική επιβάρυνση που προκύπτει από την εφαρ¬ 
μογή των επί μέρους διατάξεων καλύπτεται, από την 
Ε.Ρ.Τ. Α.Ε., τους προϋπολογισμούς των αναφερόμενων 
οργανισμών και εν μέρει από τον Κρατικό Προϋπολογι¬ 
σμό, εκτός αν ορίζεται διαφορετικά στις επί μέρους δια¬ 
τάξεις. 

Άρθρο 16 

1. Μετά την παρ. 3 του άρθρου 51 του ν. 2676/1999 προ¬ 
στίθεται παράγραφος που λαμβάνει τον αριθμό 4, με α¬ 
ντίστοιχη αναρίθμηση των παραγράφων 4 και 5 σε 5 και 6 
αντίστοιχα, που έχει ως εξής: 

"4. Είναι δυνατή η καταβολή δόσης μέχρι το τέλος του ε¬ 
πόμενου μήνα από αυτόν που είναι απαιτητή. Η παραπά¬ 
νω εκπρόθεσμη καταβολή επιτρέπεται για δύο (2) δόσεις, 
που αφορούν μία μόνο ρύθμιση και την ίδια οφειλή. 

Στη διάταξη αυτήν υπάγονται και όσοι απώλεσαν τη 
ρύθμιση από την ημερομηνία έναρξης ισχύοςτου άρθρου 
51 του ν. 2676/1999 μέχρι και την ημερομηνία ισχύος της 
παρούσας διάταξης, εφόσον καταβάλλουν το σύνολο 
των απαιτητών δόσεων, καθώς και των απαιτητών ασφα¬ 
λιστικών εισφορών μετά αναλογούντα πρόσθετα τέλη εκ¬ 
πρόθεσμης καταβολής αυτών." 

2. Το δεύτερο εδάφιο του άρθρου 57 του ν. 2676/1999 
(ΦΕΚ 1 Α’) αντικαθίσταται ως εξής: 

"Ο εργοδότης που παραβαίνει τις ανωτέρω υποχρεώ¬ 
σεις του επιβαρύνεται με πρόσθετη επιβάρυνση εισφο¬ 
ρών, ίση με το 30% των οφειλόμενων εισφορών από τις αι¬ 
τίες αυτές, για δε τις επιχειρήσεις που ελέγχονται μέσω 
μηχανογραφικών συστημάτων ίση με 50%, πλην των πε¬ 
ριπτώσεων εκπρόθεσμης υποβολής ή μη υποβολής Α¬ 
σφαλιστικού Βιβλιαρίου Απασχολουμένου (Α.Β.Α.) και Βι¬ 
βλιαρίου Υποχρέωσης - Καταβολής Εισφορών (Β.Υ.Κ.Ε.), 
για τις οποίες η επιβάρυνση ανέρχεται σε 20% των εισφο¬ 
ρών." 

Για την πρόσθετη επιβάρυνση εισφορών σε περίπτωση 
εκπρόθεσμης υποβολής ή μη υποβολής Α.Β.Α. και 
Β.Υ.Κ.Ε., ως ημερομηνία έναρξης επιβολής της ορίζεται η 
1η Ιανουάριου 2000. 

Πράξεις Επιβολής Πρόσθετης Επιβάρυνσης Εισφορών 
(Π.Ε.Π.Ε.Ε.) λόγω εκπρόθεσμης υποβολής ή μη υποβο¬ 
λής Α.Β.Α. και Β.Υ.Κ.Ε., που έχουν εκδοθεί σύμφωνα με 


τις διατάξεις του άρθρου 57 του ν. 2676/1999 ή θα εκδο- 
θούν μέχρι την ισχύ του παρόντος, διαγράφονται, τυχόν 
δε καταβληθέντα ποσά επιστρέφονται άτοκα ή συμψηφί¬ 
ζονται με τυχόν οφειλές των εργοδοτών. 

Άρθρο 17 

Ο έλεγχος της ιατροφαρμακευτικής περίθαλψης των α¬ 
σφαλισμένων των φορέων κοινωνικής ασφάλισης αρμο¬ 
διότητας της Γ.Γ.Κ.Α. μπορεί να διενεργείται από ελε¬ 
γκτές ιατρούς, οδοντιάτρους, φαρμακοποιούς και με α¬ 
νάθεση μίσθωσης έργου. 

Άρθρο 18 

Το εδάφιο α’ της παρ. 1 του άρθρου 1 του ν.δ. 
2943/1954, όπως αντικαταστάθηκε με το άρθρο 1 του ν. 
937/1979 (ΦΕΚ 152 Α’), αντικαθίσταται ως εξής: 

"α) Εφημεριδοπώλες που είναι ασφαλισμένοι στους οι¬ 
κείους ασφαλιστικούς φορείς κατά τους όρους των κει¬ 
μένων διατάξεων έχουν τη διακίνηση των εφημερίδων και 
περιοδικών ως αποκλειστικό επάγγελμά τους και απα¬ 
σχολούνται σε όλες τις εργάσιμες ημέρες και ώρες, προ¬ 
σωπικά στην πώληση, παραλαβή και παράδοση των εντύ¬ 
πων. 

Η αποκλειστικότητα ασκήσεωςτου επαγγέλματος προ¬ 
ϋποθέτει εκτός των άλλων και την αυτοπρόσωπη καθημε¬ 
ρινή συναλλαγή του εφημεριδοπώλη με τα Πρακτορεία 
Διανομής του Τύπου (παραλαβή, επιστροφή εντύπων). 

Το δικαίωμα αυτό των εφημεριδοπωλών εκτείνεται α¬ 
ποκλειστικά στην περιφέρεια που καθορίζεται και γνω¬ 
στοποιείται από την οικεία Ένωση Εφημεριδοπωλών κα¬ 
τά τις διατάξεις του παρόντος." 

Άρθρο 19 

Καθυστερούμενες ασφαλιστικές εισφορές στο Ι.Κ.Α., 
μέχρι την ισχύ του παρόντος νόμου, των επιχειρήσεων 
που έχουν ως αντικείμενο την έκδοση εφημερίδων ή τη 
λειτουργία ραδιοφωνικών ή τηλεοπτικών σταθμών, ρυθ¬ 
μίζονται σύμφωνα με τα οριζόμενα στις διατάξεις της 
παρ. 6του άρθρου 51 του ν. 2676/1999 (ΦΕΚ 1 Α’), η οποία 
προστέθηκε μετηνπαρ. 3του άρθρου 88του ίδιου νόμου. 

Γ ια το μέχρι την έναρξη ισχύος του παρόντος νόμου 
χρονικό διάστημα, ο υπολογισμός των ασφαλιστικών ει¬ 
σφορών του προσωπικού που προσέφερε τις υπηρεσίες 
του σε περισσότερες από μία επιχειρήσεις της προηγού¬ 
μενης παραγράφου με μειωμένο ωράριο γίνεται με βάση 
τις αποδοχές που έχουν καταβληθεί από κάθε μία επιχεί¬ 
ρηση, εφόσον δεν υπολείπονται των κατώτατων ορίων 
των οικείων συλλογικών συμβάσεων εργασίας που αντι¬ 
στοιχούν στο χρόνο απασχόλησης. 

Άρθρο 20 

Το άρθρο 26 παρ. 8 εδάφιο 4του ν. 2676/1999 αντικαθί¬ 
σταται από τότε που ίσχυσε ως εξής: 

"Από το προς διανομή ποσό αφαιρείται το ποσό που θα 
καταβληθεί ως εφάπαξ παροχή σε όσους έχουν συμπλη¬ 
ρώσει τις προϋποθέσεις σύμφωνα με τις καταστατικές 

διατάξεις του καταργούμενου κλάδου και έχουν υποβά¬ 
λει σχετική αίτηση εντός τριών (3) μηνών από την ημερο¬ 
μηνία κατάργησής του, καθώς και σε όσους έχουν συ¬ 
μπληρώσει τις χρονικές προϋποθέσεις συνταξιοδότη- 
σης, όπως προβλέπεται από τις σχετικές διατάξεις του 
καταργούμενου Ταμείου, ανεξαρτήτως ορίου ηλικίας και 
συνταξιοδότησης από τον κλάδο σύνταξης." 

Άρθρο 21 

Οι υπάλληλοι της Πανελλήνιας Ομοσπονδίας Ενώσεων 
Συντακτών υπάγονται στην ασφάλιση του Ταμείου Συντά¬ 
ξεων Προσωπικού Εφημερίδων Αθηνών και Θεσσαλονί¬ 
κης (Τ.Σ.Π.Ε.Α.Θ.) για όλους τους κλάδους μετους ίδιους 
όρους και προϋποθέσεις που ασφαλίζονται και οι υπάλ¬ 
ληλοι των δημοσιογραφικών ενώσεων που αναφέρονται 
στην περίπτωση β’ της παρ. 1 του άρθρου 3 του π.δ. 
284/1974. 

Άρθρο 22 

Η ισχύς του νόμου αυτού αρχίζει από τη δημοσίευσή 
του στην Εφημερίδα της Κυβερνήσεως, εκτός αν ορίζεται 
διαφορετικά στις επί μέρους διατάξεις. 


Παραγγέλλομε τη δημοσίευση του παρόντος στην Ε¬ 
φημερίδα της Κυβερνήσεως και την εκτέλεσή του ως Νό¬ 
μου του Κράτους. 

Αθήνα, 25 Οκτωβρίου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 
ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΕΘΝΙΚΗΣ ΟΙΚΟΝ. & ΟΙΚΟΝΟΜΙΚΩΝ 

Β. ΠΑΠΑΝΔΡΕΟΥ ΠΑΝ. ΠΑΠΑΝΤΩΝΙΟΥ 

ΕΡΓΑΣΙΑΣ & ΚΟΙΝ. ΑΣΦ/ΣΕΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΜΙΛΤ. ΠΑΠΑΪΩΑΝΝΟΥ Α. ΜΑΝΤΕΛΗΣ 

ΤΥΠΟΥ ΚΑΙ ΜΕΣΩΝ 
ΜΑΖΙΚΗΣ ΕΝΗΜΕΡΩΣΗΣ 

Δ. ΡΕΠΠΑΣ 

Θεωρήθηκε και τέθηκε η Μεγάλη Σφραγίδα του Κράτους 
Αθήνα, 26 Οκτωβρίου 1999 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Ε. ΠΑΝ ΝΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



